Korpoalto

Korpoalto estas esprimo por la alto de homoj, tio estas de la homa korpo, nome la distanco mezurita en metroj kaj centimetroj aŭ (respektive futoj kaj coloj en Usono), de la plandoj ĝis la kapopinto de staranta persono, ĝenerale senŝua. La korpoalto de ĉiu persono varias laŭ la genetiko kaj la manĝokutimo, sed tio rilatas ankaŭ al faktoroj mediaj de la individuo antaŭ la matureco (fizika ekzercado, animstato ktp.).

La nuntempa plenkreska homo povas esti averaĝe inter 1,5 kaj 2 metrojn alta. La homa specio posedas rimarkindan seksan dimorfismon en anatomio, tiel ke la plenkreskaj viroj estas averaĝe pli altaj kaj pli pezaj ol la plenkreskaj virinoj, kvankam oni notis «historian tendencon» al la pliiĝo de la korpoalto en ambaŭ seksoj (speciale dum la 20a jarcento). La plenkreska viro povas esti, laŭ tutmonda averaĝo, plejparte inter 1,65 kaj 1,8 m alta; kaj la plenkreska virino povas esti, laŭ tutmonda averaĝo, plejparte inter 1,55 kaj 1,65 m.

Normale en la landoj de Norda Eŭropo, kiel en Nederlando aŭ Latvio, estis notitaj plej altaj plenkreskaj homojn en la mondo, kun averaĝo pli alta ol 1,80 m en viroj, kaj ĉirkaŭ 1,70 m en virinoj. Simile ankaŭ en kelkaj nacioj de kelkaj landoj de Afriko estas tre altaj homoj, kiel tutsioj, en Etiopio kaj Somalio, sed ankaŭ la plej malaltaj, nome pigmeoj, Tvaoj ktp.

Pli larĝasence oni povas paroli pri korpoalto de aliaj mamuloj kaj birdoj; por aliaj vertebruloj oni kutime parolas pri korpolongo.

 Vidu ankaŭ 
 Nano
 Giganto